স্বাধীনতা আমাদের অহঙ্কার, ইসলাম আমাদের প্রাণ। সরকারের স্বাধীনতা ও ধর্মকে পরস্পরের বিরুদ্ধে লেলিয়ে দিয়ে ৫ মে মধ্যরাতে ঘুমন্ত ও ইবাদতরত আলেমসমাজ ও মুসল্লিদের ওপর ইতিহাসের নির্মম হত্যাযজ্ঞ চালানো হয় যা দ্বিতীয় কারবালা ছাড়া আর কী হতে পারে? নিরস্ত্র, দরিদ্র ক্লান্ত মুসাফির যাদের হাতের সম্বল তসবিহ ও জায়নামাজ, যাদের মুখে আল্লাহ আল্লাহ জিকির। কেন প্রয়োজন ছিল এই ক্র্যাকডাউন? স্বদেশের জনগণের বুকে গুলি! আরো কত নির্মমতা, অবর্ণনীয়, নির্লজ্জ; ক্ষমতার এমন নির্মমতা পৃথিবী ইতঃপূর্বে দেখেনি। মাঝে মাঝে ভাবতে কষ্ট হয় আমি এদেশের নাগরিক। যেখানে মানবাধিকার গুমরে মরে। গত কয়েকদিন আগে রাজশাহী মহানগরীর ইসলামী ছাত্রশিবিরের অফিস সম্পাদক আনোয়ারুল ইসলাম মাসুমকে সরকারের ইশারায় গুম করে ফেলে, আজ পর্যন্ত তার কোন হদিস মেলেনি। শাহাদাত নামে এক শিবিরকর্মী রাজধানীর মিরপুর থেকে নিখোঁজ হওয়ার ৭ দিনের মাথায় রাজশাহী নগরীতে র‌্যাবের সাথে কথিত বন্দুকযুদ্ধে নিহত হয় বলে মিডিয়াতে ফলাও করে প্রচার করা হয়। কেন এসব? কারো যদি কোন অপরাধ চিহ্নিত হয়, রাষ্ট্রের আইন আদালত কি নেই? সবই তো সরকারের আজ্ঞাবহ। ওহ্ হত্যা করে ভয় দেখিয়ে আন্দোলন অবদমন করবে? কথিত বন্দুকযুদ্ধ বলে অপপ্রচার চালাবে? লাভ নেই, পৃথিবীতে এ পর্যন্ত কোন আদর্শিক আন্দোলন কেউ নিঃশেষ করতে পারেনি; হয়ত বা সাময়িকভাবে কিছুটা অবদমন করা যায় ও ফায়দা লুটা যায়। পরবর্তীতে এ সকল আন্দোলন আরো সংগঠিত হয়ে ফুলে ফেঁপে বৃহৎ আন্দোলনে রূপ নেয়, যার নজির পৃথিবীতে ভূরি ভূরি।